text: parlamentarisk ansvar
  
  publiceret: 2022-06-22 14:26:34+02:00
  Parlamentarisk ansvar er det forhold, at en regering og dens medlemmer, ministrene, skal stå til ansvar over for parlamentet.
  Det forudsætter, at parlamentet har mulighed for at udøve såkaldt parlamentarisk kontrol med regeringen, dvs. at der gennem forskellige procedurer kan fremskaffes konkret viden om regeringens aktiviteter, og at regeringsadfærden i det hele taget overvåges, ligesom parlamentet skal have mulighed for at handle, hvis der er utilfredshed med regeringens adfærd, og i værste fald kan afsætte regeringen.
  Parlamentarisk kontrol kan udøves på mange måder. I Danmark har Folketinget primært disse muligheder for at føre kontrol med den siddende regering:
  I andre lande er der tilsvarende muligheder for at føre parlamentarisk kontrol med den siddende regering som forudsætning for at bedømme om der er grundlag for at kræve, at regeringen specifikt skal stå til ansvar for sin adfærd (herunder ikke at have gjort noget) i en bestemt sammenhæng.